জামিল আহমেদ নাঈমি

জামিল আহমেদ নাঈমী ছিলেন বেরেলভি আন্দোলনের সাথে যুক্ত একজন ইসলামী পণ্ডিত। তিনি ইসলামী ধর্মতত্ত্ব এবং ফিকহে (ইসলামী আইনশাস্ত্র) তার দক্ষতার জন্য পরিচিত ছিলেন। তিনি "আঞ্জুমান-ই-মুহিব্বান-ই-ইসলাম" প্রতিষ্ঠা করেন। তাঁর লেখাগুলি প্রায়ই মুহাম্মদের প্রতি শ্রদ্ধা প্রদর্শনের গুরুত্ব এবং ইসলামী ঐতিহ্যে সুফিবাদের ভূমিকা তুলে ধরা হয়। নাঈমি ইসলামী শিক্ষা প্রচারের জন্য অসংখ্য শিক্ষামূলক ও ধর্মীয় কার্যক্রমেও অংশ নিয়েছিলেন।
নাঈমী ১৯৩৬ সালে অবিভক্ত ভারতের আম্বালা ক্যান্টনমেন্ট এলাকায় জন্মগ্রহণ করেন। পাকিস্তান প্রতিষ্ঠার পর তিনি ১৯৪৭ সালে তার বাবা-মায়ের সাথে লাহোরে চলে আসেন। তিনি তার প্রারম্ভিক জীবন লাহোরের শাহ আলমে কাটান এবং তারপর ১৯৫০ সালে তার পরিবার করাচিতে চলে যান। যেখানে তিনি তার বাকি জীবন কাটান। প্রাথমিক বিদ্যালয়ের শিক্ষা সম্পন্ন করার পর, তিনি ১৯৫২ সালে করাচির আরাম বাগ এলাকায় "দারুল উলুম মাখজান-ই-আরবিয়া বাহরুল উলুম"-এ ভর্তি হন। ১৯৬০ সালে তিনি তার ধর্মীয় শিক্ষা সম্পন্ন করেন। তাকে "মসনাদ-ই-ফাজিলা" উপাধি দেওয়া হয়। তার শিক্ষকদের মধ্যে তাজ উলামা আল্লামা মুফতি মুহাম্মদ উমর নাঈমী ছিলেন। উমর নাঈমী আল্লামা সৈয়দ মুহাম্মদ নাঈমউদ্দিন মোরাদাবাদির একজন বিশিষ্ট ছাত্র ছিলেন।
মুফতি মুহাম্মদ উমর নাঈমী আবাদে মাদ্রাসার শিক্ষক এবং মুফতি হিসেবে দায়িত্ব পালন করেছিলেন এবং ১৯৫০ সালে করাচিতে চলে আসেন। করাচিতে তিনি "মাখজান-ই-আরবিয়া বাহরুল উলুম" নামে একটি ধর্মীয় প্রতিষ্ঠান গড়ে তুলেন। তার মৃত্যুর পর প্রতিষ্ঠানটি বেশিদিন টিকে থাকেনি। নাঈমী এই প্রতিষ্ঠানে কিছু সময় শিক্ষকতা করেন এবং সারা জীবন করাচির সবজ মসজিদ সরাফা বাজারে খুতবা প্রদান করেন।
১৯৭৩ সালে, আল্লামা জামিল আহমদ নাঈমী এবং ড. মুফতি সৈয়দ শুজাত আলী কাদরি একসাথে "দারুল উলুম নাইমিয়া ট্রাস্ট" প্রতিষ্ঠা করেন। শুজাত আলী কাদরি ম্যানেজিং ট্রাস্টি হিসেবে দায়িত্ব পালন করেন এবং নাঈমী প্রথম সাধারণ সম্পাদক ছিলেন। ১৯৯৩ সালে মুফতি সাহেবের মৃত্যুর পর নাঈমী ম্যানেজিং ট্রাস্টি হন।
নিযুক্ত অন্যান্য ট্রাস্টিদের মধ্যে ছিলেন মুহাম্মদ আতহার নাঈমী, মুহাম্মদ ইকবাল হোসেন নাঈমী, হাফিজ মুহাম্মদ আজহার নাঈমী এবং সিরাজ আহমদ নঈমী। নাঈমীকে শিক্ষা সমন্বয়ক হিসেবে নিযুক্ত করা হয়। শিক্ষাগত দায়িত্বের পাশাপাশি তিনি বিভিন্ন বিভাগে, বিশেষ করে হাদিস বিভাগে শিক্ষকতা চালিয়ে যান।
আল্লামা নঈমী স্বভাবতই একজন সক্রিয় এবং সাংগঠনিক ব্যক্তি ছিলেন। তিনি ১৯৬২ সালের অক্টোবরে আঞ্জুমান-ই-মোহিব্বান-ই-ইসলাম প্রতিষ্ঠা করেন। ২০ জানুয়ারী ১৯৬৮ সালে আঞ্জুমান-ই-তালাবা-ই-ইসলামের ভিত্তি স্থাপন করেন। আল্লামা আব্দুল হামিদ বাদায়ুনীর আমলে তিনি জমিয়তে উলামায়ে পাকিস্তানের সাথেও যুক্ত ছিলেন। এছাড়া তিনি জামাত-ই-আহলে সুন্নাত গঠনে সক্রিয় ভূমিকা পালন করেছিলেন। তিনি শেষ নিঃশ্বাস পর্যন্ত শাহ আহমদ নূরানী সিদ্দিকীর প্রতি অনুগত ছিলেন। আল্লামা নাঈমী একজন ধর্মীয় পণ্ডিত, চিন্তাবিদ, শিক্ষক, ঐতিহাসিক, গবেষক, বক্তা এবং লেখক ছিলেন। তিনি আহলুস সুন্নাহ ওয়াল জামায়াহর একজন অনুকরণীয় ব্যক্তিত্ব এবং ভবিষ্যৎ প্রজন্মের জন্য একটি আদর্শ ছিলেন। তিনি অতীতের সাথে সংযোগ স্থাপন এবং পূর্বপুরুষদের সোনালি চিন্তাধারা থেকে জীবনের পথ নির্ধারণের জন্য নির্দেশনা গ্রহণ করতে বলতেন।
তিনি তার ধনী বন্ধুদের মাধ্যমে অভাবী ব্যক্তি, ধর্মীয় স্কুল, সংগঠন এবং লেখালেখি ও প্রকাশনার সাথে যুক্তদের নীরবে সহায়তা করতেন। মুস্তফার ব্যবস্থার জন্য আন্দোলনে তার দেয়া প্রতিশ্রুতির জন্য তাকে কারাগারে যেতে হয়। তিনি একজন মহান চরিত্রের মানুষ ছিলেন। তিনি তার ধর্ম, পাণ্ডিত্য এবং সম্প্রদায়ের প্রতি নিবেদনের একটি উত্তরাধিকার রেখে গেছেন। তার জীবন এবং কাজ অনেকের জন্য অনুপ্রেরণার উৎস হয়ে আছে।
তিনি অনেক ইসলামী বই লিখেছেন, যার মধ্যে রয়েছে:
নাঈমী মাওলানা জিয়াউদ্দিন আহমদ কাদরি মুহাজির মদনির কাছ থেকে বাইয়াত (আধ্যাত্মিক দীক্ষা) গ্রহণ করেন। তিনি আলা হযরত ইমাম আহমদ রেজা খান বেরেলভির একজন বিশিষ্ট খলিফা (আধ্যাত্মিক উত্তরাধিকারী) ছিলেন। এই আধ্যাত্মিক দীক্ষা চিশতী সুফি তরিকার সাথে গভীর সংযোগের ইঙ্গিত দেয়। ফলে মাওলানা নাঈমীকে এর শিক্ষা প্রচার করার এবং তার পূর্বসূরিদের আধ্যাত্মিক উত্তরাধিকারকে এগিয়ে নিয়ে যাওয়ার অনুমোদন পায়। এই বাইয়াতের মাধ্যমে তিনি সেই আধ্যাত্মিক বংশধারার অংশ হয়ে ওঠেন। এটি বেরেলভি ঐতিহ্যে ভক্তি, ধার্মিকতা এবং নবী মুহাম্মদের প্রতি শ্রদ্ধা প্রদর্শনের উপর জোর দেয়।
তিনি মঙ্গলবার, ১৪৪২ হিজরির রবিউস সানি, ১৭ নভেম্বর ২০২০ সালে রাত ১১:৩০ টায় মৃত্যুবরণ করেন।